<classify> Udhibiti wa Hifadhi ya Jamii SSRA imesema mabadiliko yaliyofanyika katika kanuni ya kikokotoo ya mafao ya uzeeni, yamelenga kumuongezea mstaafu mafao zaidi, kinyume na inavyodaiwa.Akizungumza na vyombo vya habari jana jijini Dar es Salaam, Mkurugenzi Mkuu wa SSRA, Dk Irene Isaka alisema mabadiliko ya kanuni kuhusu kikokotoo cha mafao ya uzeeni, yamemwongezea zaidi mafao mstaafu kuliko ilivyokuwa huko nyuma. Ni kwa bahati mbaya kwamba kumekuwa na baadhi ya wadau wameendeleza kampeni ya kupinga kanuni mpya ya kukokotoa mafao ya kustaafu, bila hata kuwa na taarifa sahihi na uelewa.Fomula mpya ya kukokotoa mafao ya kustaafu na malipo ya pensheni imekuwa na tija zaidi kwa wachangiaji wa mifuko ya hifadhi ya jamii kwa kuongeza kiwango cha mafao ya chini na kuongeza kiwango cha pensheni ya kila mwezi, alisema Isaka.Alisema kupitia kanuni mpya ya kukokotoa malipo ya uzeeni, wachangiaji wa chini waliokuwa wanapata kati ya Sh 20,000 na Sh 50,000 kwa mwezi sasa watapata zaidi ya Sh 100,000 kwa mwezi.Alisema nadharia ya kwamba kuja kwa kikokotoo kipya, kunawaibia wachangiaji wa mifuko ya pensheni pindi wanapostaafu, siyo ya kweli kwa sababu sasa wachangiaji wanapata zaidi ya asilimia 117 ya michango yao waliyochangia wakiwa kazini. Dk Isaka alisema SSRA ni mamlaka inayosimamia zaidi matakwa na haki za wachangiaji kwenye mifuko ya hifadhi ya jamii na kusema hawako tayari kuona fedha za wachangiaji zinaibiwa.Kama kuna mtu yeyote anayependa ufafanuzi au kujua zaidi ni vizuri akawasiliana na SSRA kuliko kutoa taarifa za kupotosha kwa umma na kujenga hofu kwa wastaafu pasipo kuwa na msingi wowote,alisema.Alisema mabadiliko mbalimbali yaliyofanyika katika sekta ya hifadhi ya Jamii, yalikuwa na lengo la kuhakikisha kwamba mwananchi au mwanachama, anayechangia katika mifuko ya hifadhi ya jamii wanafaidikia zaidi baada ya kustaafu.Dk Isaka alisema miongoni mwa maboresho yaliyofanywa kwenye sekta ya hifadhi ya jamii, ni kuongeza mikopo ya nyumba kwa wanachama, kuboresha mafao ya uzeeni kwa kuongeza pensheni ya kila mwezi na kuthaminishwa kwa pensheni ya mwezi.Maboresho mengine ni uanzishwaji wa fao la upotevu wa ajira, uanzishwaji wa fao la ugonjwa, kuweka kima cha chini cha mafao ya pensheni na kuboresha mafao ya warithi pindi mwanachama anapokufa.Mkurugenzi wa Sheria wa Mamlaka hiyo, Onorius Njole alisema hatua zote muhimu mpaka kufikia hatua ya utekelezaji, zimeshirikisha wadau wote muhimu, likiwemo Shirikisho la Vyama vya Wafanyakazi TUCTA na wengin  <topic>: kitaifa 